Aalborgs Stifts Adresseavis, 1820-06-01
J Soest, en Stad i Grevskabet Mark (Vestfalen), har i den senere Tid været meget ofte Jldløs. Nu har man faaet fat paa Ophavsmanden. Han er først 15 Aar gammel, Søn af en Muurmester og bleven Mordbrænder blot af Lysthaveri. Som den eneste Grund til de af ham forøvede Jldspaasættelser har denne Nutids Herostrat angivet at Brandlarmen foraarsagede ham en særdeles stor Fornøielse; Stormklokkernes Ringning, den almene Hurlumhei, den jagende Jlen med Brandredskaberne, og Synet af Jlden selv, var et saa interessant Skuespil for ham, at han ikke kunde nægte sig denne Glæde, om end en heel Stad skulde staae Fare for at gaae op i Luer. Filadelsin har aldrig havt en saa frygtelig skiøn Brand, som den 2den April dette Aar om Aftenen, da det prægtige høie, nye Skuespilhuus lagdes i Aske. Hele Staden, og Egnen vidt omkring var oplyst derved. Adskillige Nabohuse brændte ved samme Leilighed, mange beskadigedes. Til Lykke var den Dag faldet en stor Mængde Sne, som sikkrede andre Huses Tage fra at tændes. (Man bruger der meget Spaantage). Der er ingen Tvivl paa, at Jlden jo har været paasat. Der gaae nu stærke Patrollier omkring hver Nat og Borgmesteren har udstedet en Opfordring til Jndvaanerne i Særdeleshed at lade passe paa Pakhuse og andre ubeboede Bygninger. Den Færsel, der finder Sted i Londen, overgaaer næsten al Forestilling. Hver Dag gives her 1500 Reise Leiligheder, hvoriblandt 300 i Fjere hængende Postkarretter, af hvilke der afgaaer til Birmingham 84 dagligen og 40 ugentligen; til Manchester 70 (hvoraf dagligen 54); til Liverpool 60 (dagligen 56); til Badestedet Brighton 40, til Chefter 193 til Pørk 18 (dagligen 11); til Hull 12, til Preston 12, til Newcastle 6, til Edimbourg 39, til Glasgow 13, til Aberdeen 9 1/2 til Jnvernes 3. Ved Parlamentets sidste Sammenkomst vare paa een Station, i Bernett, 2 Mile fra London, 108 Heste, alle tilhørende een Mand, paa een Tid i Gang. Foruden disse 300 Postkareter afgaae dagligen, til bestemt Tid, et stort Antal andre Kiøretøier, Barker, Baade, hvortil komme de paa Gadehiørnerne i og udenfor London holdende og adskillige Gange om Dagen afgaaende Vogne. - Jkke mindre levende er Færslen til Vands, deels som Kystfart, deels paa Strømmene og Canalerne i det Jndre af Landet. Paa Clyde, Skotlands Hovedstrøm, ere 25 Dampbaade i Gang, hvoraf kun 4 giøre Fragtfarter, men de øvrige medtage Passagerer. I Giennemsnit er i hver Baad Plads for 120 Personer, men hver fører hele Aaret igiennem dagligen 50 Personer. Paa Forth gaae 4 Dampbaade hele Sommeren hver Dag, og befordre 500 Personer. Jmellem Edimbourgh og Glasgow gik der i Aaret 1818 ialt 94250 Personer med Dampbaadene. Saadanne Dampbaade gives ogsaa paa Themsen, Dee, Mersey, Tey, Humber og Trent. - Færslen til Lands har i de sidste 50 Aar tiltaget saa meget, at f. Ex i Manchester, hvor der 1770 kun var 2 Postkaretter, hvoraf den ene kun afgik to Gange om Ugen til London, og den anden to Gange til Liverpool, afgaae nu derimod tyve Postkareter dagligen derfra til London og Liverpool, og igien tilbage. Fogden i Esens paa Ostfrieslands Kyster fradømt sit Embede og i 200 Rd. Bøder, for at have ladet skyde paa Blankeneser-Fiskere, der biergede det engelske Skib Britania, Capt. Fox, som var stødt paa Grund, med en Ladning at 80000 Rdlrs, Værdi, hvoraf meget ved denne Leilighed forvandskedes. Det engelske Assurantsselskab, hos hvilket Skibet var assureret, har ogsaa anlagt Sag mod fornævnte Amt, fordi der forbødes, at giøre Skibet flot.